**E PASTE IN TOATA OLTENIA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PAŞTE ÎN OLTENIA

E noapte în toată Oltenia.

Cristos a-nviat de o vreme.

Mi-e tot mai adâncă smerenia

Şi sunt năpădit de dileme.

Pe cer încă ard lumânări

La crucile satului dus.

Sunt toţi sub cojoace de flori

Şi totuşi, cu toţii sunt sus.

Boierii alături de plebe.

Tâlharii alături de sfinţi.

Schilozi lângă fete superbe,

Copii înţelepţi şi părinţi.

Nimic nu-i desparte, nici timpul

Nici haine bogate sau zdrenţe.

E totul atâta de simplu!

Ar vrea dar nu pot să ne-nveţe!

Vă naşteţi, trăiţi şi muriţi.

E doar a materiei schimbare.

Vreţi tot şi sfârşitul nu-l ştiţi.

O singură mare eroare!

Azi nu e, nici mâine, nici ieri.

E totul acum sau nimic.

Apasă pe umeri poveri.

În rest, nu apasă nimic!